
EH Bildu Nafarroa talde parlamentarioko foru parlamentari Oihan Mendo Goñik, Parlamentuko Erregelamenduan ezarritakoaren babesean, honako galdera hauek egiten dizkio Nafarroako Gobernuko Landa Garapeneko eta Ingurumeneko Departamentuari, idatziz erantzun ditzan:
Nafarroako landa-ingurunean ohikoa da plastiko mota desberdinak erabiltzea piperren, zainzurien eta beste produktu batzuen ekoizpenean. Plastiko horien bizitza baliagarria amaitu ondoren, nekazaritza-lurretatik kendu behar dira. Lehen, Nafarroako erdialdean, gaikako bilketako eta tratamenduko esperientzia bat izan zen RINAPLAS enpresan, Izarbeibarko Mankomunitatearen lidergopean.
Ondoren, Chipala enpresara edo hondakinak kudeatzeko zentroetara eramaten hasi zen, hala nola "el Culebrete" enpresara, non nekazaritzako plastiko horiek biltzen zituzten. Gaur egun ez dago argi hondakin horren azken destinoa zein izan behar den, zirkulartasun-ikuspegia kontuan hartuta. Honetara ezkero, gure nekazari batzuei ukatu egin zaie beren hondakin plastikoak "el Culebretera" eramateko aukera, arazo horretarako alternatiba edo konponbide argi eta egokirik izan gabe.
Hori dela-eta, honako galdera hauek egiten ditut, idatziz erantzun dakien:
Nafarroan zer aukera dago nekazaritzako plastikoak biltegiratzeko eta birziklatzeko?
Zer neurri espezifiko ezartzea aurreikusten du Landa Garapeneko eta Ingurumeneko Departamentuak nekazaritzako plastikoak behar bezala birziklatzeko?

